proxectonos/corpus_dominio_legal_administrativo_tmp huggingface dataset:
RESOLUCIÓN do 26 de maio de 2011, da Secretaría Xeral de Modernización e Innovación Tecnolóxica, pola que se dá publicidade aos convenios de colaboración subscritos por esta secretaría xeral no primeiro cuadrimestre do ano 2011.
Consellería de Presidencia, Administracións Públicas e Xustiza — III. Outras disposicións — 28/06/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño), establece para cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáselle publicidade á relación dos convenios subscritos pola Secretaría Xeral de Modernización e Innovación Tecnolóxica, nos meses de xaneiro, febreiro, marzo e abril de 2011, que se incorpora como anexo a esta resolución.
Santiago de Compostela, 26 de maio de 2011.
RESOLUCIÓN do 31 de maio de 2011 pola que se dá publicidade á modificación da Resolución do 30 de marzo de 2001, pola que se nomeaba os vogais da Comisión de Seguimento da execución dos proxectos de natureza industrial asociados aos parques eólicos adxudicatarios dentro das ordes da convocatoria que regula a Lei 8/2009, do 22 de decembro.
Consellería de Economía e Industria — II. Autoridades e persoal — 28/06/2011

En aplicación do previsto na disposición adicional 2.ª da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental; en virtude do establecido no artigo 3 da Orde do 23 de febreiro de 2011, pola que aproba o Regulamento de funcionamento da Comisión de Seguimento da execución dos proxectos de desenvolvemento de natureza industrial asociados aos parques eólicos adxudicatarios, que establece a súa composición. O artigo 3 a) da orde anteriormente referida, sinala que o vogal da comisión en representación da Dirección Xeral de Industria, Enerxía e Minas será nomeado polo seu presidente, por proposta do titular da dirección xeral.
Por Acordo do 12 de maio de 2011, a Dirección Xeral de Industria, Enerxía e Minas, propón ao presidente da Comisión a substitución do representante da dirección xeral na sinalada Comisión de Seguimento, como consecuencia do nomeamento do subdirector xeral de Enerxía, como queira que o nomeamento de Isabel Castro Sánchez foi como consecuencia da vacante na Subdirección Xeral de Enerxía, e dado que xa se procedeu á súa cobertura é polo que se ditou o acordo citado nesta epígrafe.
Mediante Resolución do 18 de maio de 2011, o presidente da Comisión de Seguimento da execución dos proxectos de desenvolvemento de natureza industrial modificou a Resolución do 30 de marzo de 2001, pola que se nomeaban os vogais da Comisión de Seguimento da execución dos proxectos de natureza industrial asociados aos parques eólicos adxudicatarios dentro das ordes da convocatoria que regula a Lei 8/2009, do 22 de decembro.
De acordo coa Resolución do 18 de maio de 2011 do presidente da Comisión de Seguimento da execución dos proxectos de desenvolvemento de natureza industrial,
Substituír a María Isabel Castro Sánchez, xefa do Servizo de Infraestruturas Enerxéticas, como vogal da Dirección xeral de Industria, Enerxía e Minas, na Comisión de Seguimento de execución dos proxectos de natureza industrial asociados aos parques eólicos adxudicatarios dentro das ordes da convocatoria que regula a Lei 8/2009, do 22 de decembro.
E nomear a Miguel Ángel Varela Sánchez, subdirector xeral de Enerxía, como vogal da Dirección Xeral de Industria, Enerxía e Minas, na Comisión de Seguimento de execución dos proxectos de natureza industrial asociados aos parques eólicos adxudicatarios dentro das ordes da convocatoria que regula a Lei 8/2009, do 22 de decembro.
Santiago de Compostela, 31 de maio de 2011.
ORDE do 27 de xuño de 2011 pola que se dispón o cesamento de dous vogais do Consello de Administración da Autoridade Portuaria da Coruña.
Consellería do Mar — II. Autoridades e persoal — 28/06/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta á persoa titular da consellaría competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do Concello da Coruña, o cesamento de José Federico Nogueira Fernández e Henrique Tello León, como vogais no Consello de Administración da Autoridade Portuaria da Coruña, en representación do citado concello, agradecéndolle os servizos prestados.
Santiago de Compostela, 27 de xuño de 2011.
ORDE conxunta do 31 de xaneiro de 2011, da Consellería de Presidencia, Administracións Públicas e Xustiza e da Consellería do Medio Rural, pola que se crea un rexistro auxiliar do rexistro xeral da Xunta de Galicia adscrito á Consellería de Presidencia, Administracións Públicas e Xustiza no edificio administrativo da Xunta de Galicia en Ourense.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 01/02/2011

O Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán, dispón no seu artigo 4º a posibilidade de establecemento de rexistros auxiliares cando o volume ou natureza das actividades o aconsellen.
A creación dos rexistros auxiliares farase por orde conxunta da Consellería de Presidencia, Administracións Públicas e Xustiza e as consellerías correspondentes.
A Consellería do Medio Rural ten dependencias no edificio administrativo da Xunta de Galicia en Ourense que realizan tarefas de rexistro. O progresivo incremento da actividade da correspondente oficina de rexistro aconsella a creación dun rexistro auxiliar para o servizo de conservación da natureza situado na r/ Paseo, 18 de Ourense, conectado á rede privada de voz e datos da Xunta de Galicia, de conformidade co disposto no artigo 4º.2 do Decreto 164/2005, do 16 de xuño.
En consecuencia co anteriormente exposto, a Consellería de Presidencia, Administracións Públicas e Xustiza, e a Consellería do Medio Rural,
DISPOÑEN:
Artigo 1º
Créase o rexistro auxiliar de entrada do rexistro xeral da Xunta de Galicia adscrito á Consellería de Presidencia, Administracións Públicas e Xustiza no edificio administrativo da Xunta de Galicia en Ourense situado na r/ Paseo, 18, seguinte:
Rexistro do servizo de conservación da natureza no edificio administrativo da Xunta de Galicia en Ourense situado na r/ Paseo, 18.
Artigo 2º
O rexistro auxiliar creado pola presente orde rexerase polas disposicións contidas no Decreto 164/2005, do 16 de xuño, e estará conectado á rede privada de voz e datos da Xunta de Galicia (SXPA).
Disposicións derradeiras
Primeira.-O establecido nesta orde non suporá incremento de gasto.
Segunda.-O rexistro auxiliar comezará a súa actividade o 1 de febreiro de 2011.
Terceira.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 31 de xaneiro de 2011.
Alfonso Rueda Valenzuela	 Samuel Jesús Juárez Casado
Conselleiro de Presidencia,	 Conselleiro do Medio Rural
Administracións Públicas e Xustiza
RESOLUCIÓN do 25 de maio de 2011 pola que se lles dá publicidade aos avais concedidos polo Instituto Galego de Promoción Económica (Igape) no primeiro trimestre de 2011.
Instituto Galego de Promoción Económica — III. Outras disposicións — 29/06/2011

O artigo 13.2 do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no
Diario Oficial de Galicia
.
En virtude do exposto anteriormente,
Un. Darlles publicidade aos avais concedidos mediante resolución do presidente do Igape en virtude do convenio polo que se establece unha liña de avais do Igape para facilitarlle ás empresas galegas o acceso ao financiamento operativo adicional:
Santiago de Compostela, 25 de maio de 2011.
ORDE do 14 de xuño de 2011 pola que se modifica a do 21 de decembro de 2010 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social, e se procede á súa convocatoria, cofinanciada co Fondo Social Europeo 2007/2013.
Consellería de Traballo e Benestar — III. Outras disposicións — 29/06/2011

A Orde do 21 de decembro de 2010 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social e se procede á súa convocatoria, cofinanciada polo Fondo Social Europeo 2007/2013 (DOG n.º 22, do 2 de febreiro de 2011), establece no seu artigo 4 que na concesión destas subvencións se destina a cantidade de 615.000 euros a cargo da aplicación orzamentaria 12.02.313C.481.6.
Ao existiren outras dotacións dispoñibles para o mesmo fin procedentes de remanentes incorporados ao presente exercicio, cómpre ampliar o importe dos créditos destinados ás subvencións que poderán ser concedidas ao abeiro da dita orde, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
Artigo único.
Primeiro. Ampliar o importe total das subvencións que se van conceder ao abeiro da Orde do 21 de decembro de 2010, pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social e se procede á súa convocatoria, cofinanciada polo Fondo Social Europeo 2007/2013, na contía total de 236.265,33 euros con cargo ás dúas aplicacións orzamentarias e co detalle de financiamento que se indica a continuación:
110.001,62 € procedentes da aplicación orzamentaria 12.02.313C.442.0 (código de proxecto 2009/2013), cofinanciados nun 80% polo Fondo Social Europeo e nun 20% pola comunidade autónoma.
126.263,71 € da aplicación orzamentaria 12.02.313C.442.1 (código de proxecto 2010 00735), cofinanciados nun 80% polo Fondo Social Europeo e nun 20% pola comunidade autónoma.
Segunda. Esta ampliación de crédito suporá un importe total de 851.265,33 €.
Terceira. Esta modificación non afecta o prazo establecido na orde para a presentación de solicitudes.
Disposición derradeira.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de xuño de 2011.
ORDE do 20 de xuño de 2011 pola que se fai pública a composición do Consello Galego de Ensinanzas Artísticas Superiores.
Consellería de Educación e Ordenación Universitaria — II. Autoridades e persoal — 29/06/2011

O Decreto 395/2009, do 8 de outubro, polo que se modifica o Decreto 279/2008, do 11 de decembro, polo que se crea e regula o Consello Galego de Ensinanzas Artísticas Superiores, establece no seu artigo 3 que a presidencia deste órgano recaerá na persoa titular da Consellería de Educación e Ordenación Universitaria, e que os membros deste consello serán nomeados pola persoa titular da Consellería de Educación e Ordenación Universitaria, logo das correspondentes designacións polas entidades que o compoñen.
En consecuencia,
Artigo único.
Facer pública a composición do Consello Galego de Ensinanzas Artísticas Superiores, coa seguinte relación de persoas e cargos:
1. Presidencia.
Jesús Vázquez Abad, conselleiro de Educación e Ordenación Universitaria.
2. Vicepresidencia.
José Luis Mira Lema, director xeral de Educación, Formación Profesional e Innovación Educativa.
3. Vogais.
a) José Alberto Díez de Castro, secretario xeral de Universidades.
b) José Manuel Rey Pichel, director xeral do Patrimonio Cultural.
c) M.ª Nava Castro Domínguez, directora xeral de Comercio.
d) Miguel Fernández Cid, por designación do conselleiro de Cultura e Turismo entre personalidades de recoñecido prestixio.
e) Por designación do conselleiro de Educación e Ordenación Universitaria entre personalidades de recoñecido prestixio do ámbito das artes:
– Rodrigo Porral Mato.
– Euloxio Rodríguez Ruibal.
– Ángel Sicart Giménez.
– Carlos Villanueva Abeleiras.
– Maximino Zumalave Caneda.
f) José López Calo, por designación do Parlamento de Galicia entre personalidades de recoñecido prestixio no ámbito das ensinanzas artísticas.
4. Secretario/a.
Actuará como secretario/a, con voz pero sen voto, un funcionario ou funcionaria da Consellería de Educación e Ordenación Universitaria.
Disposición derradeira única.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de xuño de 2011.
RESOLUCIÓN do 19 de xaneiro de 2011 pola que se dá publicidade aos beneficiarios da axuda concedida aos grupos de acción local beneficiarios do programa Leader + para financiar os xuros xerados polas pólizas de crédito subscritas por estes para facer fronte ao pagamento aos beneficiarios finais.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 01/02/2011

O artigo 15º da Lei 9/2007, do 13 de xuño, de subvencións de Galicia, establece que os órganos administrativos concedentes publicarán no Diario Oficial de Galicia as subvencións concedidas con expresión da convocatoria, programa e crédito orzamentario a que se imputan, beneficiarios, contía concedida e finalidade da subvención.
De acordo co anterior,
RESOLVO:
Facer público no Diario Oficial de Galicia o resultado do proceso de concesión das subvencións aos grupos de acción local beneficiarios do programa Leader + para financiar os xuros xerados polas pólizas de crédito subscritas por estes para facer fronte ao pagamento aos beneficiarios finais, nos termos que figuran no anexo.
Santiago de Compostela, 19 de xaneiro de 2011.
Antonio Crespo Iglesias
Director xeral da Axencia Galega
de Desenvolvemento Rural
ANEXO
Convocatoria e finalidade:
Acordo do Consello de Dirección da Axencia Galega de Desenvolvemento Rural do 3 de decembro de 2010, polo que se conceden subvencións aos grupos de acción local beneficiarios do programa Leader + para financiar os xuros xerados polas pólizas de crédito subscritas por estes para facer fronte ao pagamento aos beneficiarios finais.
Conta orzamentaria:
01.01 01.02.02 656800 do orzamento da Agader para o ano 2010.
Beneficiarios e contías:
Grupo de acción local			 Importe
Bibei 					5.230,21 
Portodemouros			 19.054,33 
Terras do Miño				1.245,24 
Ribeira Sacra Lucense			6.994,62 
Val Miño				6.538,54 
Euroeume				7.517,79 
Río Lor					4.699,06 
Montes					2.144,03 
Neria				 13.994,85 
Terras de Miranda			4.161,18 
Ordes					 5.333,63 
Monterrei Verín				3.654,04 
CORRECCIÓN de erros.-Resolución do 22 de decembro de 2010, da Dirección Xeral de Ordenación e Xestión dos Recursos Mariños, pola que se aproba o Plan experimental de nasas para a captura de polbo (Octopus vulgaris) nas augas de competencia da Comunidade Autónoma de Galicia para o ano 2011.
CONSELLERÍA DO MAR — III. OUTRAS DISPOSICIÓNS — 01/02/2011

Advertidos erros na Resolución do 22 de decembro de 2010, da Dirección Xeral de Ordenación e Xestión dos Recursos Mariños, pola que se aproba o Plan experimental de nasas para a captura de polbo (Octopus vulgaris) nas augas de competencia da Comunidade Autónoma de Galicia fanse as oportunas correccións:
Na páxina 21.590.
5. Réxime de calamento das nasas.
No segundo parágrafo.
Onde di: «Porén, de cabo Silleiro a cabo Corrubedo, aquelas embarcacións que utilicen nasas pechadas para a captura do polbo (Octopus vulgaris) poderán faenar todo o ano por fóra das liñas de referencia sinaladas no anexo V do Decreto 348/2002, do 13 de decembro, polo que se modifica o Decreto 424/1993, do 17 de decembro, sempre e cando se levanten do seu calamento e sexan levadas a porto todos os días.»
Debe dicir: «Porén, de cabo Silleiro a punta Con de Aguieira, aquelas embarcacións que utilicen nasas pechadas para a captura do polbo (Octopus vulgaris) poderán faenar todo o ano por fóra das liñas de referencia sinaladas no anexo V do Decreto 348/2002, do 13 de decembro, polo que se modifica o Decreto 424/1993, do 17 de decembro, sempre e cando se levanten do seu calamento e sexan levadas a porto todos os días.»
Na páxina 21.591.
7. Horario autorizado.
Onde di:
«O horario será diúrno e a actividade desenvolverase do seguinte xeito:
-Desde o 1 de xaneiro ao 30 de abril e do 1 de novembro ao 31 de decembro de 2011: das 7.00 ás 17.00 horas. O descanso semanal desenvolverase das 17.00 horas do venres ata as 7.00 horas do luns.
-Do 1 de maio ao 31 de outubro de 2011: das 6.00 ás 16.00 horas. O descanso semanal desenvolverase das 16.00 horas do venres ata as 6.00 horas do luns.»
Debe dicir:
«O horario será diúrno e a actividade desenvolverase do seguinte xeito:
-Desde o 3 de xaneiro ao 29 de abril e do 1 de novembro ao 30 de decembro de 2011: das 7.00 ás 17.00 horas. O descanso semanal desenvolverase das 17.00 horas do venres ata as 7.00 horas do luns.
-Do 2 de maio ao 31 de outubro de 2011: das 6.00 ás 16.00 horas. O descanso semanal desenvolverase das 16.00 horas do venres ata as 6.00 horas do luns.»
RESOLUCIÓN do 17 de xaneiro de 2011, do Departamento Territorial da Coruña, pola que se procede á publicación das subvencións concedidas ao abeiro da Resolución do 27 de agosto de 2010 pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral (Diario Oficial de Galicia número 168, do 1 de setembro de 2010).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 01/02/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 17º da Resolución do 27 de agosto de 2010 pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, procédese á publicación das subvencións concedidas ao abeiro da citada Resolución do 27 de agosto de 2010.
Finalidade da axuda: estas axudas teñen como finalidade facilitar a conciliación da vida familiar e laboral promovendo liñas de actuación que permitan adecuar os horarios escolares dos menores cos horarios laborais das súas familias, e impulsar a igualdade de oportunidades entre mulleres e homes.
Norma reguladora: Resolución do 27 de agosto de 2010 pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Crédito orzamentario: 104.613,59 euros.
Partida orzamentaria: 04.40.312G.481.0.
Entidades beneficiarias da subvención e importe concedido a cada unha delas: ver anexo.
A Coruña, 17 de xaneiro de 2010.
Ana Lado Eiriz
Xefa territorial da Coruña
Ver referencia pdf "02100D003P013.PDF"
CORRECCIÓN de erros.-Resolución do 21 de maio de 2010 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape ao programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional, e se procede á súa convocatoria en réxime de concorrencia competitiva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 08/02/2011

Advertidos erros na referida resolución, publicada no DOG nº 100, do 28 de maio de 2010, procede facer as seguintes correccións:
-Na páxina 9.619, no artigo 7º, engádese o apartado 7.7.:
«7.7. A aceptación da subvención implica a inclusión do beneficiario na lista pública de beneficiarios prevista nos artigos 6º e 7º.2.d) do Regulamento (CE) 1828/2006 da Comisión, do 8 de decembro de 2006».
-Na páxina 9.622, no artigo 14º, letra a):
Onde di:
«a) (), manter os investimentos e o emprego tido en conta na concesión durante polo menos 3 anos desde a finalización do dito prazo. ()».
Debe dicir:
«a) (), manter os investimentos e o emprego tido en conta na concesión durante polo menos 5 anos desde a finalización do dito prazo. ()».
-Na páxina 9.622, no artigo 14º, letra e):
Onde di:
«e) () durante un prazo de catro anos contados desde a finalización do prazo de execución do proxecto. ()».
Debe dicir:
«e) () durante un prazo de tres anos contados desde o peche do programa operativo Innoempresa. ()».
-Na páxina 9.625, no artigo 21º, apartado 1, onde di:
«21.1. (). O prazo para a comprobación material de facturas e xustificantes de gasto será de 4 anos desde a súa presentación».
Debe dicir:
«21.1. (). O prazo para a comprobación material de facturas e xustificantes de gasto será de 3 anos desde o peche do programa operativo Innoempresa».
ORDE do 25 de xaneiro de 2011 pola que se modifica a Orde do 9 de xullo de 2010 pola que se aproba a convocatoria de subvencións  para o financiamento de plans de formación intersectoriais e sectoriais dirixidos prioritariamente a persoas traballadoras ocupadas, mediante a subscrición de convenios de ámbito autonómico, en aplicación da Orde TAS/718/2008, do 7 de marzo, pola que se desenvolve o Real decreto 395/2007, do 23 de marzo, polo que se regula o subsistema de formación profesional para o emprego, en materia de formación de oferta e se establecen as bases reguladoras para a concesión de subvencións públicas destinadas ao seu financiamento.
CONSELLERÍA DE TRABALLO E BENESTAR — III. OUTRAS DISPOSICIÓNS — 08/02/2011

A Orde do 9 de xullo de 2010, da Consellería de Traballo e Benestar, pola que se aproba a convocatoria para a concesión, con cargo ao exercicio orzamentario 2010 e 2011, de subvencións públicas para a execución de plans de formación intersectoriais e sectoriais mediante convenios de ámbito autonómico, dirixidos prioritariamente a persoas traballadoras ocupadas, establece, no seu artigo 3º, a duración dos plans de formación.
O período de execución dos plans de formación, previsto no dito artigo, finaliza o 30 de abril de 2011, porén valorouse a conveniencia neste momento de ampliar o devandito prazo coa finalidade de posibilitar o óptimo desenvolvemento dos plans de formación financiados.
Por todo o exposto, logo de consulta das organizacións empresariais e sindicais máis representativas,
dispoño:
Artigo único.
O artigo 3º da Orde do 9 de xullo de 2010 pola que se aproba a convocatoria de subvencións para o financiamento de plans de formación intersectoriais e sectoriais dirixidos prioritariamente a persoas traballadoras ocupadas mediante a subscrición de convenios de ámbito autonómico dirixidos prioritariamente a persoas traballadoras ocupadas, queda redactado nos seguintes términos:
Os plans de formación poderán executarse desde o día 1 de maio de 2010 ata o 30 de xuño de 2011 e deberán estar xustificados todos os gastos no prazo dun mes desde o seu remate.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de xaneiro de 2011.
Beatriz Mato Otero
Conselleira de Traballo e Benestar
RESOLUCIÓN do 18 de xaneiro de 2011 pola que se dá publicidade aos convenios de colaboración subscritos polo Tribunal Galego de Defensa da Competencia no terceiro cuadrimestre de 2010.
TRIBUNAL GALEGO DE DEFENSA DA COMPETENCIA — III. OUTRAS DISPOSICIÓNS — 08/02/2011

Para os efectos do previsto no artigo 11º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), acórdase dar publicidade aos convenios de colaboración asinados por este organismo autónomo no terceiro cuadrimestre do ano 2010.
Os devanditos convenios relaciónanse no anexo a esta resolución.
Santiago de Compostela, 18 de xaneiro de 2011.
Francisco Hernández Rodríguez
Presidente do Tribunal Galego de Defensa
da Competencia
Anexo
Convenio: convenio de colaboración entre o Tribunal Galego de Defensa da Competencia (TGDC) e a Academia Europea de Dirección e Economía da Empresa (AEDEM) para a promoción da competencia en Gallicia.
Sinatura: 2-9-2010.
Importe: 2.000 euros.
RESOLUCIÓN do 31 de xaneiro de 2011 pola que se procede á publicación das subvencións concedidas en virtude da Orde do 13 de setembro de 2010, pola que se establecen as bases reguladoras e se convocan subvencións en réxime de concorrencia competitiva ás entidades privadas sen ánimo de lucro para a realización de programas de carácter sociosanitario.
CONSELLERÍA DE SANIDADE — III. OUTRAS DISPOSICIÓNS — 08/02/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia, e do artigo 9º.4 da Orde do 13 de setembro de 2010 (DOG nº 183, do 22 de setembro), pola que se establecen as bases reguladoras e se convocan subvencións en réxime de concorrencia competitiva ás entidades privadas sen ánimo de lucro para a realización de programas de carácter sociosanitario, procédese á publicación das subvencións concedidas en virtude da devandita orde.
Crédito orzamentario inicial: 280.000 . O custo total das subvencións concedidas para o tipo A irá con cargo á aplicación 5001.413A.481.21 e código de proxecto 201000061, e para as de tipo B irá con cargo á aplicación 5001.413A.481.12 e código de proxecto 201000060, dos orzamentos xerais da Comunidade Autónoma de Galicia para o ano 2010.
No que se refire aos beneficiarios, importe e finalidade da subvención: véxase anexo.
Santiago de Compostela, 31 de xaneiro de 2011.
Mª del Pilar Farjas Abadía
Conselleira de Sanidade
Ver referencia pdf "02600D003P007.PDF"
ORDE do 2 de febreiro de 2011 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 09/02/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5º.1, o seguinte procedemento:
IN530C. Subvencións a talleres de reparación de vehículos, Plan Renove para talleres de reparación de vehículos, para a adquisición de equipamento e adecuación das súas instalacións, no ámbito da Comunidade Autónoma de Galicia.
2. O procedemento para a tramitación electrónica estará dispoñible no enderezo
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de febreiro de 2011.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 2 de febreiro de 2011 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 09/02/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e en exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda, pois, habilitado cos efectos previstos no seu artigo 5º.1, o seguinte procedemento:
IN609Y.-Rexistro de talleres de reparación de vehículos automóbiles. Declaración responsable.
2. O procedemento para a tramitación electrónica estará dispoñible no enderezo
http://www.xunta.es/
presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de febreiro de 2011.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 1 de decembro de 2010 pola que se fan públicos os adxudicatarios dos premios XIX Álvaro Cunqueiro para textos teatrais, V Manuel María de literatura dramática infantil e VIII Barriga Verde de textos para teatro de monicreques.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 10/02/2011

Por Resolución do 14 de outubro de 2010 da presidencia do Consello de Dirección da Agadic resólvese a convocatoria dos premios XIX Álvaro Cunqueiro para textos teatrais, V Manuel María de literatura dramática infantil e VIII Barriga Verde de textos para teatro de monicreques, convocados pola Axencia Galega das Industrias Culturais por medio da Resolución do 5 de marzo de 2010 (DOG nº 49, do 12 de marzo).
De conformidade co artigo 15º da Lei de subvencións de Galicia, fanse públicos os beneficiarios dos premios citados.
Convocatoria: Resolución do 5 de marzo de 2010 (DOG nº 49, do 12 de marzo).
Crédito orzamentario: Agadic-11.A1.432B.480.0.
Beneficiario: Xosé Antón Neira Cruz.
Premio: VIII Barriga Verde de textos para teatro de monicreques, modalidade adultos.
Obra: Pedra sobre pedra (lema: Samarúa).
Importe do premio: 6.000 euros.
Beneficiario: Ignacio Vilariño Sanmartín.
Premio: VIII premio Barriga Verde de textos para teatro de monicreques, modalidade infantil.
Obra: Fábula galénica.
Importe do premio: 6.000 euros.
Beneficiario: Francisco Xavier Lama López.
Premio: V premio Manuel María de literatura dramática infantil.
Obra: Os reloxos preguiceiros de Néboa (lema: O tempo misterioso de Cuco Campá).
Importe do premio: 6.000 euros.
Beneficiario: Raúl Dans Mayor.
Premio: XIX premio Álvaro Cunqueiro de textos teatrais.
Obra: Chegamos despois a unha terra gris.
Importe do premio: 6.000 euros.
Santiago de Compostela, 1 de decembro de 2010.
Juan Carlos Fernández Fasero
Director da Axencia Galega das Industrias Culturais
ORDE do 3 de febreiro de 2011 pola que se modifica a Orde do 13 de xaneiro pola que se convocan para o ano 2011, en réxime de concorrencia competitiva, axudas a investimentos a bordo dos buques pesqueiros cofinanciadas co Fondo Europeo de Pesca, tramitada como anticipado de gasto.
CONSELLERÍA DO MAR — III. OUTRAS DISPOSICIÓNS — 10/02/2011

Mediante a Orde do 13 de xaneiro de 2010 (DOG nº 13, do 20 de xaneiro de 2011) publicouse a convocatoria de axudas a investimentos a bordo de buques pesqueiros para o ano 2011, en aplicación das bases reguladoras para a súa concesión (Orde do 31 de maio de 2010; DOG nº 105, do 4 de xuño). Cómpre agora modificar a convocatoria introducindo unha disposición transitoria de feito que se poidan acoller a ela aqueles interesados aos cales non se lles puido atender a súa solicitude no ano 2010 ou aqueloutros que non puideron presentala por estar pechado o prazo de presentación de solicitudes.
Por todo o anterior e de acordo co disposto no artigo 30º.1.3 do Estatuto de autonomía de Galicia, en uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia, e demais normativa de aplicación,
Dispoño:
Artigo único.
Modifícase a Orde do 13 de xaneiro de 2011 pola que se convocan para o ano 2011, en réxime de concorrencia competitiva, axudas a investimentos a bordo dos buques pesqueiros cofinanciadas co Fondo Europeo de Pesca, tramitada como anticipado de gasto, de xeito que, sen que isto dea lugar a un novo prazo de presentación de solicitudes, se introduce a disposición transitoria seguinte:
Disposición transitoria
Única.-Só para a convocatoria do ano 2011 terán validez as actas de non inicio realizadas con posterioridade ao 1 de xaneiro de 2010 cuxas solicitudes non se puidesen presentar por estar pechado o prazo ou existir a imposibilidade de que fosen atendidas no dito exercicio económico de 2010, salvo que o solicitante renunciase á axuda.
Disposición derradeira
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 3 de febreiro de 2011.
Rosa María Quintana Carballo
Conselleira do Mar
RESOLUCIÓN do 14 de xaneiro de 2011 pola que se dá publicidade aos convenios de colaboración subscritos polo Consello no terceiro cuadrimestre do ano 2010.
CONSELLO DA CULTURA GALEGA — III. OUTRAS DISPOSICIÓNS — 03/02/2011

Para os efectos previstos no artigo 11º da Lei 4/2006, do 30 de xuño, de transparencia e boas prácticas na Administración pública galega, acórdase darlle publicidade aos convenios de colaboración subscritos polo Consello da Cultura Galega, no terceiro cuadrimestre do ano 2010, os cales se relacionan no anexo a esta resolución.
Santiago de Compostela, 14 de xaneiro de 2011.
Ramón Villares Paz
Presidente do Consello da Cultura Galega
Ver referencia pdf "02300D004P034.PDF"
RESOLUCIÓN do 17 de decembro de 2010, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 27 de agosto de 2009, pola que se establecen as bases reguladoras para a concesión de axudas, en réxime de concorrencia competitiva, para proxectos ao abeiro dos plans estratéxicos zonais aprobados pola Consellería do Mar aos grupos de acción costeira na convocatoria de 2010.
CONSELLERÍA DO MAR — III. OUTRAS DISPOSICIÓNS — 03/02/2011

De conformidade co establecido no artigo 15º.1 da Lei 9/2007, do 13 de xuño, de subvencións de Galicia, a disposición adicional 1ª da orde reguladora dispón: «A Consellería do Mar publicará no Diario Oficial de Galicia, as axudas concedidas con suxeición a esta orde, indicando o programa e crédito orzamentario a que se imputan, o beneficiario, a cantidade concedida e a finalidade da subvención».
Na súa virtude,
RESOLVO:
Ordenar a publicación, no Diario Oficial de Galicia das axudas concedidas con cargo ás aplicacións orzamentarias 14.04.723B.780.0 e 14.04.723B.770.0 para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira na convocatoria 2010.
Santiago de Compostela, 17 de decembro de 2010
Susana Rodríguez Carballo
Directora xeral de Desenvolvemento Pesqueiro
Ver referencia pdf "02300D004P034.PDF"
RESOLUCIÓN do 18 de xaneiro de 2011, do Departamento Territorial de Lugo, pola que se procede á publicación das subvencións concedidas ao abeiro da Resolución do 27 de agosto de 2010, pola que se establecen as bases e se convocan as axudas para a realización, polas asociacións de nais e pais do alumnado, nos centros educativos sustentados con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral (Diario Oficial de Galicia número 168, do 1 de setembro de 2010).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/02/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 17º da Resolución do 27 de agosto de 2010, pola que se establecen as bases e se convocan axudas para a realización polas asociacións de nais e pais do alumnado, nos centros educativos sustentados con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, procédese á publicación das subvencións concedidas ao abeiro da citada Resolución do 27 de agosto de 2010.
Finalidade da axuda: estas axudas teñen como finalidade favorecer e impulsar a conciliación do traballo e da vida familiar de mulleres e homes mediante axudas destinadas á realización polas asociacións de nais e pais do alumnado de programas de actividades complementarias e extraescolares.
Norma reguladora: Resolución do 27 de agosto de 2010, pola que se establecen as bases e se convocan axudas para a realización, polas asociacións de nais e pais do alumnado, nos centros educativos sustentados con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Crédito orzamentario: 47.694,87 euros.
Partida orzamentaria: 04.40.312G.481.0.
Entidades beneficiarias da subvención e importe concedido a cada unha delas: ver anexo.
Lugo, 18 xaneiro de 2011.
Marta Barreiro Castro
Xefa territorial de Lugo
Ver referencia pdf "02700D004P007.PDF"
RESOLUCIÓN do 20 de xaneiro de 2011, da Secretaría Xeral da Igualdade, pola que se dá publicidade aos convenios de colaboración subscritos no terceiro cuadrimestre de 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/02/2011

Para os efectos previstos no artigo 11º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral da Igualdade e polo extinto organismo autónomo Servizo Galego de Pormoción da Igualdade do Home e da Muller (Lei 7/2010, do 15 de outubro), no terceiro cuadrimestre de 2010, os cales se relacionan no anexo a esta resolución.
Santiago de Compostela, 20 de xaneiro de 2011
Marta González Vázquez
Secretaria xeral da Igualdade
Ver referencia pdf "02700D004P007.PDF"
ORDE do 17 de xaneiro de 2011 pola que se fixan os prezos de venda ao público de diversas publicacións da Consellería de Educación e Ordenación Universitaria (Secretaría Xeral de Política Lingüística).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/02/2011

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51º, sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no Diario Oficial de Galicia.
En consecuencia, no uso das atribucións que me confire o artigo 34º da Lei 1/1983, do 22 de febreiro (DOG nº 23, do 21 de marzo), reguladora da Xunta e da súa Presidencia, modificada pola Lei 11/1988, do 20 de outubro (DOG nº 208, do 28 de outubro), e pola Lei 12/2007, do 27 de xullo (DOG nº 153, do 8 de agosto),
DISPOÑO:
Artigo único.
1. Quedan aprobados os prezos de venda ao público das publicacións editadas por esta secretaría e que se relacionan no anexo.
2. Estes prezos entenderanse co IVE incluído.
Disposición derradeira
Única. Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de xaneiro de 2011
Jesús Vázquez Abad
Conselleiro de Educación e Ordenación Universitaria
ANEXO
-Guía para o estudo da lírica profana galego-portuguesa: 3,73 euros.
-Informe de literatura 2009: 8,55 euros.
-Libro da vaca. Monografía etnolingüística do gando vacún: 92,34 euros.
-Contos do Turreiro: 12,04 euros.
-Dicionario galego de recursos humanos: 6,03 euros.
-Dicionario galego-latino clásico moderno: 21,75 euros.
-Dicionario galego de pedagoxía: 23 euros.
-A nacionalización do pasado irlandés 1845-1937: 25,18 euros.
-Aproximación ao estudo do vocabulario trobadoresco: 14,75 euros.
-Cadernos Ramón Piñeiro (XVI): i-en todo o silencio preguntado. Celebración de Uxío Novoneyra, II (1930-1999): 15,18 euros.
RESOLUCIÓN do 31 de decembro de 2010 pola que se conceden as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería para o curso académico 2010-2011, convocadas pola Orde do 1 de outubro de 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/02/2011

Vista a proposta formulada pola comisión avaliadora e elevada a esta secretaría xeral, por conduto da súa presidenta,
RESOLVO:
Primeiro.-Outorgar as axudas a favor das asociacións, federacións e confederacións de nais e pais de alumnos/as que a continuación se detallan (anexo).
Segundo.-Denegarlles a axuda ás seguintes ANPA:
Á ANPA CEIP Lamas de Abade, porque non se pode considerar que teña a condición de beneficiario que define o artigo 4º da orde, posto que non emprega as formas de xestión do comedor previstas neste artigo.
Á ANPA Raúl Boullosa (CEIP Conmeniño, O Grove), ANPA do CEIP de Frións (Ribeira), ANPA Rosalía de Castro (EEI Os Ánxeles) e ANPA Madreboa (CEIP de Tirán, Moaña) porque presentaron a solicitude de axuda fóra do prazo establecido na orde da convocatoria.
Á ANPA Valdexería (CEIP Ramón de Artaza y Malvárez, de Muros), ANPA Arealonga (CEIP Arealonga, Vilagarcía de Arousa) e ANPA Dr. Fleming (Anexo CEIP A Lomba, Vilagarcía de Arousa) porque non atenderon ao requirimento de emenda da documentación.
Á ANPA A Gamela (CEIP Lourido, Poio), porque non atendeu ao requirimento de emenda dentro do tempo indicado e a documentación presentada non repara correctamente os erros ou deficiencias advertidos.
Contra esta resolución poderase interpoñer un recurso potestativo de reposición ante o conselleiro de Educación e Ordenación Universitaria no prazo dun mes, a partir do día seguinte a aquel en que se publique no Diario Oficial de Galicia, de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, ou ser impugnada directamente ante a xurisdición contencioso-administrativa, no prazo de dous meses, ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de decembro de 2010.
P.D. (Orde 22-4-2010)
Jesús Oitavén Barcala
Secretario xeral da Consellería de Educación
e Ordenación Universitaria
Ver referencia pdf "02400D004P012.PDF"
RESOLUCIÓN do 22 de decembro de 2010 pola que se declara deserto o VIII Premio de Xornalismo Científico Galicia Innovación, convocado pola Orde do 25 de outubro de 2010 (Diario Oficial de Galicia número 210, do 2 de novembro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 04/02/2011

Por orde da Consellería de Economía e Industria do 25 de outubro de 2010 foi convocado o VIII Premio de Xornalismo Científico Galicia Innovación (DOG nº 210, do 2 de novembro) co obxecto de distinguir traballos de xornalismo científico publicados en medios de comunicación galegos e edicións para Galicia de medios estatais.
Con data do 9 de decembro, a Dirección Xeral de Investigación, Desenvolvemento e Innovación, remitiu ao xurado todas as solicitudes que reunían os requisitos para participar na convocatoria, para a súa valoración de acordo co establecido no artigo 8º.2 das bases reguladoras.
Con data do 16 de decembro, o xurado reuniuse para proceder á avaliación das solicitudes e selección dos traballos gañadores, acordando emitir informe, de acordo co establecido no artigo 9º das bases reguladoras no que propón que se declare deserto o premio de Xornalismo Científico na súa edición do ano 2010.
Con data do 20 de decembro, de conformidade co disposto no artigo 12º das bases reguladoras para a concesión en réxime de concorrencia competitiva do VIII Premio de Xornalismo Científico Galicia Innovación, a Dirección Xeral de Investigación, Desenvolvemento e Innovación, órgano instrutor do procedemento, á vista do informe do xurado, elevou a seguinte proposta de resolución ao conselleiro: «Declarar deserto o premio de Xornalismo Científico na súa edición do ano 2010».
Á vista da proposta, esta consellería
RESOLVE:
Declarar deserto o VIII Premio de Xornalismo Científico Galicia Innovación.
Esta resolución pon fin á vía administrativa podendo os interesados interpoñer os seguintes recursos, sen prexuízo de que poidan exercer calquera outro que consideren procedente:
a) Recurso potestativo de reposición ante o conselleiro de Economía e Industria, no prazo dun mes contado a partir do día seguinte ao da publicación da resolución de conformidade co disposto na Lei 30/1992, do 26 de novembro, de réxime xurídico das administracións públicas e do procedemento administrativo común, segundo a redacción dada pola Lei 4/1999, do 13 de xaneiro.
b) Recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da publicación da resolución.
Santiago de Compostela, 22 de decembro de 2010.
P.D. (Orde 30-4-2009)
José Riesgo Boluda
Secretario xeral da Consellería de Economía
e Industria
RESOLUCIÓN do 14 de xaneiro de 2011 pola que se dá publicidade aos convenios de colaboración subscritos por Augas de Galicia no último cuadrimestre de 2010.
AUGAS DE GALICIA — III. OUTRAS DISPOSICIÓNS — 07/02/2011

O artigo 11º da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), dispón que os organismos autónomos da Comunidade Autónoma de Galicia deberán publicar cuadrimestralmente no Diario Oficial de Galicia os convenios de colaboración asinados no cuadrimestre anterior.
Polo exposto, e en virtude das facultades que teño concedidas,
RESOLVO:
Facer pública a relación de convenios subscritos polo organismo autónomo Augas de Galicia nos meses de setembro, outubro, novembro e decembro de 2010, e que se xuntan como anexo a esta resolución.
Santiago de Compostela, 14 de xaneiro de 2011.
Francisco Menéndez Iglesias
Presidente de Augas de Galicia
Ver referencia pdf "02500D008P026.PDF"